Католическите корени във Видин водят началото си още от XIV в. когато Унгария за кратко завладява Видинско и през следващите години се прави опит за масово налагане на католицизма в региона. Създават се диоцез на територията на Видинското царство и францискански манстир. Също цар Срацимир е включил представители на католическата фамилия Кнежевичи-Парчевичи в кръга на своето висше болярско обкръжение. Единият от синовете на основатял на фамилията по българските земи – Парчия Кнежевич е Андрей Парчевич. Той е бил пратеник на видинския владетел в двора на унгарския крал Лудвиг I, докато вторият син Николай Парчевич, който е продължител на фамилията в България, взел участие в Черноменската битка против турската инвазия още през 1371 г. По-късно Николай Парчевич се преселва с в Чипровец. Петър I Парчевич е негов син. Той взема активно участие в опитите на видинския принц Константин да възвърне владенията на баща си Срацимир по време на династичните междуособици около турския трон в самото начало на XV век. Известният католически епископ от XVII в. Петър Парчевич е наследник – пето поколение на Петър I Парчевич през родовия клон Черкичи-Парчевичи.